पाएं अपने शहर की ताज़ा ख़बरें और फ्री ई-पेपरडाउनलोड करें
सरकार की खामियों भरी नीति के कारण पहले तो खेतड़ी कॉपर कॉम्पलेक्स को भारी नुकसान हुआ और वह बंद होने के कगार पर पहुंच गया। वहीं इसके साथ यहां बने केसीसी अस्पताल को भी इसका खामियाजा भुगतना पड़ा। यहां बना 150 बेड का अत्याधुनिक अस्पताल डॉक्टर्स की नियुक्ति के बिना दम तोड़ता गया। यह पूरा प्रोजेक्ट केंद्र सरकार के हाथ में है और ऐसे में यदि सरकार चाहे तो आज भी इस अस्पताल का कायाकल्प हो सकता है।
डॉक्टर्स की कमी के कारण आज यहां केवल 20 बेड लगे हैं, लेकिन अस्पताल में 150 बेड, चार वार्ड, ऑपरेशन थियेटर, लैब, एक्स रे मशीनें आज भी मौजूद हैं सिर्फ डॉक्टर व स्टॉफ की नई भर्ती कोरोना संकट में अस्पतालों में बेड की समस्या को दूर कर सकती है। गौरतलब है कि दैनिक भास्कर ने इस संबंध में अपने छह मई के अंक में सरकार, ये मशीनें जिंदा हैं, अस्पताल में डॉक्टर रिटायर होते गए और मशीनों को कपड़े से ढकते गए, क्योंकि नए लगाए ही नहीं शीर्षक से समाचार प्रकाशित कर इसकी बदहाली के बारे में बताया था। स्थानीय लोग भी इस अस्पताल को वापस शुरू करने की मांग कर रहे हैं।
पहले हाथोहाथ पूरी होती थी केसीसी की हर जरुरत
केसीसी अस्पताल के ऑपरेशन थियेटर में सभी मशीनें उच्च क्वालिटी की हैं, अस्पताल में सिर्फ डॉक्टर व स्टॉफ की जरुरत है। नई भर्ती हो जाएं तो वापस लोगों को सुविधाएं मिलना शुरू हो जाएंगी।- डाॅ. बीके माथुर, पूर्व चिकित्सक
केसीसी अस्पताल में सभी प्रकार के डाॅक्टर्स की आवश्यकता है। नर्सिंग स्टाफ, लैब टेक्निशिन, वार्ड बॉय, वार्ड आया व सफाई कर्मचारियों की भी जरुरत है। -डाॅ. आनंद, चिकित्सा अधिकारी
आयुर्वेद, होम्योपैथी व यूनानी चिकित्सकों की भर्ती की जाती है तो केसीसी अस्पताल में चिकित्सकों की कमी नहीं होगी और कोरोना काल में हमें किसी का मुंह नहीं ताकना पड़ेगा।-हसरत हुसैन, अध्यक्ष, केसीएसएफ
अस्पताल में सभी सुविधाएं होने के बाद भी डॉक्टर नहीं होने के कारण मेडिकल दुकानदारों को यहां से पलायन करने की नौबत आ रही है। इसलिए फिर शुरू होना चाहिए।-राजकुमार इजवानी, दवा विक्रेता
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn